Diari Oficial de la Generalitat Valenciana


Sumari del DOGV 4530, del 25-06-2003 (2003/7522)

CORRECCIÓ d'errades de la Resolució de 26 de maig de 1999, de la Direcció General de Patrimoni Artístic, per la qual s'acorda incoar l'expedient de delimitació de l'entorn de protecció i de determinació de la normativa de protecció de l'església de la Mare de Déu de l'Assumpció, en el terme municipal d'Ayora (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7522


Data del document
:   02-06-2003

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * Ayora
    * patrimoni arquitectònic
    * ben cultural
    * protecció del patrimoni

CORRECCIÓ d'errades de la Resolució de 26 de maig de 1999, de la Direcció General de Patrimoni Artístic, per la qual s'acorda incoar l'expedient de delimitació de l'entorn de protecció i de determinació de la normativa de protecció de l'església de la Mare de Déu de l'Assumpció, en el terme municipal d'Ayora (València). [2003/X7522]
  
Per resolució d'esta Direcció General, de data 26 de maig de 1999, es va incoar l'expedient de delimitació l'entorn de protecció i determinació de la seua normativa de l'església de la Mare de Déu de l'Assumpció, al terme municipal d'Ayora (València), resolució que es va publicar en el DOGV núm. 3534, de 8 de juliol de 1999, i en el BOE 176 de 24 de juliol de 1999.
  
En la citada resolució, l'entorn previst comprenia en el carrer Marqués de Zenete la parcel·la número 09, parcel·la l'extensió de la qual es va grafiar erròniament en incorporar en la mateixa part de la parcel·la que confronta per darrere amb esta i la referència cadastral de la qual és la 017, tal com s'ha posat de manifest en l'informe de l'arquitecte de la Unitat Tècnica d'Arquitectura de la Direcció General de Patrimoni Artístic de data 25 de juny del 2001.
  
Vista la necessitat de corregir l'error mencionat de forma que l'entorn delimitat s'ajuste a la realitat de les parcel·les, així com als criteris que informen i servixen de base per a la seua delimitació, és a dir, que les parcel·les constitutives de l'entorn siguen aquelles que formen l'àmbit visual i ambiental immediat al monument, conforme a l'article 39 de la Llei del Patrimoni Cultural Valencià.
  
Atés que les administracions públiques poden, en qualsevol moment, rectificar, d'ofici o a instància dels interessats, les errades materials, aritmètiques o de fet que tinguen els seus actes.
  
Vistos els antecedents mencionats i l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i dins de les competències atribuïdes a esta Direcció General pel Reglament Orgànic i Funcional de la Conselleria de Cultura i Educació, aprovat per Decret 111/2000, de 18 de juliol, i modificat per Decret 2/2001, de 30 de gener, resolc:
  
Primer
  
Corregir la delimitació de l'entorn comprés en la Resolució de data 26 de maig de 1999, de la Direcció General de Patrimoni Artístic, per la qual s'acorda incoar l'expedient de delimitació de l'entorn de protecció i de determinació de la normativa de protecció de l'església de Mare de Déu de l'Assumpció, al terme municipal d'Ayora (València), el qual queda delimitat conforme el pla que s'acompanya com a annex i que substituïx l'annex incorporat a la mencionada resolució i publicat amb esta en el DOGV núm. 3534, de 8 de juliol de 1999, i en el BOE 176, de 24 de juliol de 1999.
  
Segon
  
Conforme al que preveu l'art. 27.6 de la Llei 4/1998, d'11 de juny, del Patrimoni Cultural Valencià, obrir un període d'informació pública, a fi que totes les persones que hi tinguen interés, puguen examinar l'expedient durant el termini d'un mes a partir de la publicació de la present resolució en el Diari Oficial de la Generalitat Valenciana. L'expedient estarà a disposició dels interessats en el Servici de Patrimoni Arquitectònic i Mediambiental de la Direcció General de Patrimoni Artístic, de la Conselleria de Cultura i Educació, avinguda de Campanar número 32, de València.
  
Tercer
  
Que es publique la present resolució en el Diari Oficial de la Generalitat Valenciana i en el Boletín Oficial del Estado i es comunique al Registre General de Béns d'Interés Cultural dependent de l'administració de l'Estat, i a l'Ajuntament d'Ayora.